αρχοντος ευκλειδα μηνος δαιδαφοριου βουλευοντων ερατωνος βαβυλου σωτυλου απεδοτο ανβροσιον τωι απολλωνι τωι πυθιωι σωματα δυο εν μεν γυναικειον εν δε ανδρειον οις ονοματα σωσινικος και πιστις τιμας αργυριου μναν δεκα και ταν τιμαν εχει πασαν. βεβαιωτηρ κατα τους νομους τας πολιος πολεμαρχος δαμωνος εφ ωτε ειμεν ελευθερους και ανεφαπτους απο παντων τον παντα βιον. παραμινατωσαν δε ανβροσιω σωσινικος και πιστις εως κα ζη ποιουντες το επιτασσομενον παν. ει δε μη ποεοισαν εξουσιαν εχετω ανβροσιον επιτιμεουσα τρ[ο]πω ω κα θελη πλαν μη πωλεουσα. ει δε τι ανθρωπινον γενοιτο περι ανβροσιον εστωσαν τα προγεγραμμενα σωματα ελευθερα και μηθενι ποθηκοντα. ει δε τις εφαπτοιτο σωσινικου η πιστιος επι καταδουλισμω βεβαιον παρεχοντω τω θεω ταν ωναν α τε αποδομενα και ο βεβαιωτηρ. ομοιως δε και ο παρατυχων κυριος εστω συλεων σωσινικον και πιστιν επ ελευθερια αζαμιος ων και ανυποδικος πασας δικας και ζαμιας. μαρτυροι οι ιερεις νικοστρατος ξενοκριτος και ιδιωται κλεων νικιας δημητριος.
Phokis — Delphi — 100 BC
 100 BC